สวัสดีค่ะรบกวนปรึกษาค่ะ คือดิฉัน ประจำเดือนไม่มา ประมาณ 2 เดือน แล้วทีนี้ช่วงวันที่ 30 ก.ค. ได้มีประจำเดือนมา สีออกน้ำตาล ดำ เป็นไม่มาก เปื้อนติดแคร์ฟรี พอช่วง วันที่ 8-13 ก.ค. ประจำเดือน มา เป็นสีแดง เป็นริ้มๆ แต่ไม่มาก และเริ่มมีอาการปวดท้องน้อย ช่วงวันที่ 10 -13 ก.ค. แบบนี้จะเป็นอะไรไหมค่ะ ( ดิฉันอายุ 35 ปีค่ะ ) รบกวนคุณด้วยนะค่ะ ขอบค่ะ
สวัสดีค่ะ หากเลือดประจำเดือนมา 8-13 กค. แล้ว 30 กค.ก็มีเลือดออกมาอีก อาจเป็นเลือดออกผิดปกติที่ไม่ใช่ประจำเดือน ซึ่งอาจเกิดจาก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูกหรือปากมดลูก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ผลข้างเคียงจากการใช้ยาคุมกำเนิดแนะนำพบสูตินรีแพทย์เพื่อตรวเพิ่มเติม แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์